CELEX: 21999D0167
Language: hr
Date: 1999-11-26 00:00:00
Title: Odluka Zajedničkog odbora EGP-a br. 167/1999 od 26. studenoga 1999. o izmjeni Priloga IV. (Energija) Sporazumu o EGP-u

11/Sv. 090
            
            
               HR
            
            
               Službeni list Europske unije
            
            
               196
            
         21999D0167
   
               L 061/19
            
            
               SLUŽBENI LIST EUROPSKE UNIJE
            
            
               26.11.1999.
            
         
      ODLUKA ZAJEDNIČKOG ODBORA EGP-A
   
   br. 167/1999
   od 26. studenoga 1999.
   o izmjeni Priloga IV. (Energija) Sporazumu o EGP-u
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IV. Sporazumu izmijenjen je Odlukom Zajedničkog odbora EGP-a br. 29/1999 od 26. ožujka 1999. (1);
            
         
               (2)
            
            
               Direktiva Vijeća 90/547/EZ od 29. listopada 1990. o prijenosu električne energije kroz prijenosne mreže (2) je unijeta u Prilog IV. Sporazumu.
            
         
               (3)
            
            
               Tijela i mreže koje su obuhvaćene Direktivom Vijeća 90/547/EEZ nabrojane su u Prilogu ovoj Odluci te tijela i mreže relevantne za primjenu Direktive u odnosu na države članice EFTA-e navedene su u Dodatku 1. Prilogu IV. Sporazumu.
            
         
               (4)
            
            
               Prilogom IV. Sporazumu, točkom 8. podtočkom (a) iii. navodi se da svako tijelo u pitanju može zatražiti da, u pogledu trgovine između Zajednice i države članice EFTA-e uvjeti prijenosa budu podložni postupku usklađivanja o kojem odlučuje Zajednički odbor EGP-a.
            
         
               (5)
            
            
               Europska Komisija je Odlukom 92/167/EEZ od 4. ožujka 1992. o osnivanju Odbora stručnjaka za prijenos električne energije između mreža (3) odlučila da ovaj Odbor djeluje kao tijelo za postupak mirenja u Zajednici, u skladu s člankom 3. stavkom 4. Direktive 90/547/EEZ.
            
         
               (6)
            
            
               Odbor za postupak mirenja trebalo bi uspostaviti da bi vezano uz trgovinu između Zajednice i države članice EFTA-e rješavao zahtjeve dotičnih subjekata za mirenje.
            
         
               (7)
            
            
               Postupak mirenja koji se primjenjuje u skladu s Prilogom IV., točkom 8. podtočkom (a) iii. treba unijeti u Sporazum,
            
         ODLUČIO JE:
   Članak 1.
   Sljedeći novi tekst zamjenjuje konstrukciju „na postupak mirenja o kojem će odlučiti Zajednički odbor EGP-a” u točki 8. podtočki (a) iii. (Direktiva Vijeća 90/547/EEZ) Priloga IV. Sporazumu:
   
      „na postupak mirenja koji je određen u Dodatku 4.”
   
   Članak 2.
   Prilog IV. Sporazumu izmjenjuje se kako je određeno u Prilogu ovoj Odluci.
   Članak 3.
   Ova Odluka stupa na snagu 27. studenoga 1999., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 26. studenoga 1999.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 266, 19.10.2000., str. 5.
   
      (2)  SL L 313, 13.11.1990., str. 30.
   
      (3)  SL L 74, 20.3.1992., str. 43.
   PRILOG
   Odluci br. 167/1999 Zajedničkog odbora EGP-a
   Sljedeće se dodaje kao novi Dodatak 4. Prilogu IV. Sporazumu:
   
      
         „DODATAK 4.
         Vezano uz trgovinu električnom energijom između država članica EFTA-a i Zajednice, uvjeti prijenosa su podložni sljedećem postupku mirenja s tijelom u pitanju kada ono to zatraži.
         Članak 1.
         Odbor za mirenje, dalje u tekstu ‚Odbor’ se osniva na ad hoc bazi na inicijativu Europske komisije ili nadzornog tijela EFTA-e.
         Članak 2.
         Odgovornosti
         Zadaća Odbora je predlaganje kompromisa na zahtjev strana u pregovorima, u slučaju određenog zahtjeva za prijenos.
         Članak 3.
         Sastav
         Odbor se treba sastojati od osam članova i to:
         
                     —
                  
                  
                     tri predstavnika visokonaponske mreže koji nisu uključeni u pregovore o određenim zahtjevima za prijenosom oko kojih je zatraženo mirenje. Predstavnici trebaju imati priznatu stručnost i praktično iskustvo u području prijenosa električne energije. Izabire ih predsjedavajući i izvjestitelj predstavnika visokonaponskih mreža država članica Europske unije i država članica EFTA-e. Ovih 18 predstavnika se sastoji od 15 predstavnika mreža koji su članovi Odbora stručnjaka za prijenos električne energije mrežama (1) i tri predstavnika visokonaponskih mreža država članica EFTA-e, koje predlaže nadzorno tijelo EFTA-e,
                  
               
                     —
                  
                  
                     jednog predstavnika Europske komisije i jednog predstavnika nadzornog tijela EFTA-e,
                  
               
                     —
                  
                  
                     dva neovisna stručnjaka, jednog iz Zajednice i jednog iz države članice EFTA-e. Predsjedavajući i izvjestitelj imenuju dva neovisna stručnjaka s popisa koji zajedno sastavljaju Europska komisija i nadzorno tijelo EFTA-e te koji se objavljuje u odjeljku o EGP-u i Dodatku o EGP-u Službenog lista Europskih zajednica,
                  
               
                     —
                  
                  
                     jednog predstavnika za Eurelectric/Nordel, kojeg zajedno imenuju predsjedavajući i izvjestitelj.
                  
               Članovi Odbora ne smiju biti građani niti stalno boraviti u državi koja je uključena u pregovore o prijenosu. Trebaju se izbjeći stvarni ili očigledni sukobi interesa.
         Članak 4.
         Postupanje
         1.   Odborom predsjedava:
         
                     —
                  
                  
                     predstavnik Komisije ako se tijelo koje zahtijeva mirenje nalazi u Zajednici,
                  
               
                     —
                  
                  
                     predstavnik nadzornog tijela EFTA-e ako se tijelo koje zahtjeva mirenje nalazi u državi članici EFTA-e.
                  
               Dva predstavnika zajedno uspostavljaju Odbor.
         2.   Tijelo koje ne predsjeda nastupa kao izvjestitelj, dok tijelo koje predsjeda daje usluge tajništva Odbora.
         3.   Sastanci Odbora se održavaju u Bruxellesu ili na drugom mjestu ako se predsjedavajući i izvjestitelj slože.
         4.   Odbor donosi svoj poslovnik.
         Članak 5.
         Mirenje
         1.   Samo stranke u sporu vezanom uz određeni zahtjev za prijenos mogu stvar uputiti Odboru.
         2.   Predsjedavajući i izvjestitelj ne glasuju.
         3.   Mora se postupiti po svakom zahtjevu za mirenje.
         4.   Na očitovanje se pozivaju samo predstavnici mreža uključenih u pregovore oko određenog zahtjeva za prijenos za koji je odbor podnio zahtjev za mirenje.
         5.   Nakon rasprave u Odboru, izvjestitelj sastavlja kompromis mirenja oko kojeg šestorica članova Odbora koji imaju pravo glasa mogu postići konsenzus. U slučaju neslaganja, izvjestitelj sastavlja kompromis mirenja s kojim se većina od šestorice članova Odbora s pravom glasa mogu složiti. U tom se slučaju mišljenje manjine članova bilježi za zapisnik.
         6.   Predsjedavajući što je prije moguće, a najkasnije prije isteka razdoblja od tri mjeseca od datuma kada je Odbor podnio zahtjev za mirenje, podnosi kompromis mirenja strankama uz manjinsko mišljenje.
         7.   Rezultat postupka mirenja nije obvezujući.
         8.   Predstavnici država kojih se tiče zahtjev za prijenos mogu sudjelovati u postupku mirenja u svojstvu promatrača.
         Članak 6.
         Tajnost
         Članovi Odbora i promatrači ne smiju otkrivati informacije koje su saznali kroz rad Odbora, kada ih predsjedavajući obavijesti da je zatraženo mišljenje ili pokrenuto pitanje povjerljive prirode.”
      
   
   
      (1)  Odluka Komisije 92/167/EEZ od 4. ožujka 1992. (SL L 74, 20.3.1992., str. 43.).